
Henkel nastavlja da podstiče rast kroz ulaganja u brendove, inovacije i akvizicije
Henkel ostvario snažan rast prodaje i dobiti u prvoj polovini godine i unapredio prognozu prihoda za 2026. godinu

· [bookmark: _Hlk64363173][bookmark: _Hlk43712519]Prodaja Grupe u prvoj polovini godine ostvarila je snažan organski rast od 3,2 odsto, dostigavši 10,3 milijarde evra
· Snažan rast podržan je pozitivnim razvojem cena i obima prodaje u oba poslovna sektora
· Operativni profit (EBIT)* povećan je na 1.620 miliona evra (+0.3 percent)
· Prilagođena EBIT marža* iznosila je snažnih 15,7 odsto (+10 baznih poena), uz doprinos oba poslovna sektora, potvrđujući snagu poslovanja kompanije
· Prilagođena zarada po prioritetnoj akciji (EPS)* povećana je na 2,86 evra, što predstavlja rast od 7,1 odsto pri konstantnim deviznim kursevima
· Strategija rasta kroz spajanja i akvizicije (M&A) uspešno je sprovedena u prvoj polovini godine, uz prve pozitivne doprinose prodaji i dobiti već tokom 2026. godine
· Prognoza za poslovnu 2026. godinu unapređena je za Grupu i poslovni sektor Adhezivi Tehnologije:
· Organski rast prodaje: od 1,5 do 3,5 odsto (prethodno: od 1,0 do 3,0 odsto)
· Prilagođena profitna marža (EBIT marža): od 14,5 do 16,0 odsto;
· Prilagođena zarada po prioritetnoj akciji (EPS): očekuje se rast u rasponu od niskog do visokog jednocifrenog procenta (pri konstantnim deviznim kursevima)

Diseldorf – Henkel je u prvoj polovini 2026. godine ostvario snažan organski rast prodaje i veoma dobre poslovne rezultate, uprkos i dalje izrazito zahtevnom ekonomskom okruženju. „Organski rast prodaje ponovo je ostvaren zahvaljujući doprinosu oba poslovna sektora, koji su zabeležili pozitivan razvoj cena i obima prodaje. U sektoru Adhesive Technologies, poboljšanje rezultata prodaje i profitabilnosti dodatno je podržano doslednim i brzim sprovođenjem cenovnih inicijativa usmerenih na ublažavanje uticaja rasta cena sirovina“, izjavio je izvršni direktor kompanije Henkel, Carsten Knobel. „U okviru sektora Consumer Brands, poslovna oblast Hair nastavila je snažan trend rasta, dok se poslovna oblast Laundry Care vratila pozitivnom rastu“, dodao je Knobel.* Adjusted for one-time expenses and income, and for restructuring expenses.

„Dosledno sprovodimo našu strategiju sa jasnim fokusom na održiv i svrsishodan rast, a ostvareni rezultati potvrđuju uspešnost takvog pristupa. Tokom prve polovine godine ostvarili smo veoma dobre poslovne rezultate, uz istovremeno nastavak značajnih ulaganja u budućnost kompanije – u naše brendove, tehnologije i inovacije. Pored toga, značajno smo intenzivirali aktivnosti u oblasti spajanja i akvizicija. Dogovorili smo pet akvizicija ukupne vrednosti od približno pet milijardi evra, koje će dodatno ojačati oba naša poslovna sektora. Četiri od tih akvizicija već su uspešno završene. Očekuje se da će preuzeta preduzeća u narednim godinama ostvarivati natprosečan rast u rasponu od srednjeg do visokog jednocifrenog procenta i doprineti sa oko dve milijarde evra dodatnih godišnjih prihoda od prodaje. Time pravimo još jedan važan korak u daljem sprovođenju naše strategije održivog rasta“, nastavio je Karsten Knobel.

„Na osnovu snažnih rezultata ostvarenih u prvoj polovini godine, unapredili smo prognozu rasta prihoda za Grupu i poslovni sektor Adhesive Technologies. Na nivou Grupe sada očekujemo organski rast prodaje u rasponu od 1,5 do 3,5 odsto, u odnosu na prethodnu prognozu od 1 do 3 odsto. Za poslovni sektor Adhezivi Tehnologije povećali smo očekivanja organskog rasta prodaje sa raspona od 1 do 3 odsto na 2 do 4 odsto. Uvereni smo da je Henkel na dobrom putu da nastavi da ostvaruje održiv i profitabilan rast.“

Prodaja i poslovni rezultati Grupe u prvoj polovini 2026. godine
Henkel je u prvoj polovini 2026. godine ostvario prodaju na nivou Grupe u iznosu od 10.348 miliona evra, što predstavlja nominalnu promenu od -0,5 odsto (drugi kvartal: 5.396 miliona evra, +4,6 odsto). Negativan uticaj deviznih kurseva smanjio je prodaju za -3,9 odsto (drugi kvartal: -2,6 odsto). Akvizicije i dezinvestiranja imala su blago pozitivan efekat na prodaju od 0,2 odsto (drugi kvartal: +2,5 odsto). Dok je prodaja poslovanja sa robnim markama trgovinskih lanaca u Severnoj Americi, realizovana u aprilu 2025. godine, imala negativan uticaj, akvizicije sprovedene u oba poslovna sektora tokom prve polovine 2026. godine – posebno kompanija ATP Adhesive Systems i Not Your Mother’s – pozitivno su doprinele rezultatima. Organski posmatrano, odnosno bez uticaja promena deviznih kurseva i akvizicija/dezinvestiranja, Henkel je ostvario snažan rast prodaje od 3,2 odsto (drugi kvartal: +4,7 odsto).

Na regionalnom nivou, Evropa je zabeležila organski pad prodaje od -1,5 odsto (drugi kvartal: +0,4 odsto). Nasuprot tome, Severna Amerika ostvarila je dobar organski rast od 2,4 odsto (drugi kvartal: +3,9 odsto). U regionima IMEA i Azija-Pacifik, Henkel je ostvario dvocifren organski rast prodaje od 14,9 odsto (drugi kvartal: +17,4 odsto) i 10,3 odsto (drugi kvartal: +10,3 odsto). Region Latinske Amerike zabeležio je blagi organski pad prodaje od -1,3 odsto (drugi kvartal: +0,5 odsto).
Prilagođeni operativni profit (prilagođeni EBIT) iznosio je 1.620 miliona evra, što je neznatno više u odnosu na 1.614 miliona evra ostvarenih u istom periodu prethodne godine.

Prilagođeni prinos na prodaju (prilagođena EBIT marža) Grupe Henkel povećan je na 15,7 odsto (prethodna godina: 15,5 odsto).

[bookmark: _Hlk190081485]Prilagođena zarada po prioritetnoj akciji porasla je za 1,8 odsto i iznosila je 2,86 evra (prethodna godina: 2,81 evra). Pri konstantnim deviznim kursevima, prilagođena zarada po prioritetnoj akciji zabeležila je rast od 7,1 odsto.

Neto obrtni kapital, izražen kao procenat prodaje ostvarene u drugom kvartalu, povećan je sa 6,0 na 7,0 odsto u odnosu na isti period prethodne godine, delom kao rezultat realizovanih akvizicija.

Slobodan novčani tok povećan je na 612 miliona evra (prva polovina 2025. godine: 485 miliona evra), prvenstveno zahvaljujući većim novčanim prilivima iz poslovnih aktivnosti.

Na dan 30. juna 2026. godine neto finansijska pozicija iznosila je -1.855 miliona evra (31. decembar 2025: 109 miliona evra), pre svega usled novčanih odliva povezanih sa nedavno završenim akvizicijama i programom otkupa sopstvenih akcija.

Rezultati poslovnog sektora Adhezivi Tehnologije u prvoj polovini poslovne 2026. godine
Poslovni sektor Adhezivi Tehnologije ostvario je u prvoj polovini 2026. godine nominalni rast prodaje od 2,2 odsto, na ukupno 5.534 miliona evra (drugi kvartal: 2.908 miliona evra, +7,6 odsto). Organski posmatrano, sektor Adhezivi Tehnologije zabeležio je veoma snažan rast prodaje od 4,5 odsto (drugi kvartal: +7,4 odsto), zahvaljujući pozitivnom razvoju kako cena, tako i obima prodaje.

[bookmark: _Hlk190097207]Posmatrano po poslovnim oblastima, organski rast prodaje u poslovnom sektoru Adhezivi Tehnologije u prvoj polovini godine pre svega je ostvaren zahvaljujući značajnom organskom rastu prodaje od 7,8 odsto u poslovno, segment Mobilnosti i elektronike (drugi kvartal: +8,8 odsto). Ovakvom rezultatu doprineli su dvocifren organski rast prodaje u segmentu Electronics, kao i značajan organski rast prodaje u segmentu Industrial. Nasuprot tome, segment Automotive zabeležio je pad u prvoj polovini godine, ali je u drugom kvartalu ostvario oporavak uz dobar organski rast prodaje. Poslovni segment Ambalaže I robe široke potrošnje ostvarila je veoma snažan organski rast prodaje od 4,7 odsto, zahvaljujući snažnom rastu u segmentu Packaging i veoma snažnom organskom rastu prodaje u segmentu Consumer Goods (drugi kvartal: +9,1 odsto). Ovakvom rezultatu doprinela je i povećana kupovina kupaca unapred kao odgovor na geopolitičke neizvesnosti. Poslovni segment Zanatlija, građevinarstva i profesionalaca ostvarila je organski rast prodaje od 1,0 odsto (drugi kvartal: +4,4 odsto). Ovaj rast prvenstveno je rezultat snažnog organskog rasta prodaje u segmentu General Manufacturing & Maintenance, dok je segment Consumer & Construction zabeležio blagi organski pad prodaje.

Prilagođeni operativni profit bio je iznad nivoa iz prethodne godine i iznosio je 982 miliona evra, uprkos negativnom uticaju deviznih kurseva. Prilagođeni prinos na prodaju povećan je na 17,7 odsto, u odnosu na 17,2 odsto u istom periodu prethodne godine. Na ovaj rezultat pozitivno su uticali efekti ekonomije obima proizašli iz rasta obima prodaje, kao i poslovni miks.

Poslovni sektor Consumer Brands ostvario je u prvoj polovini 2026. godine prodaju u iznosu od 4.733 miliona evra, što predstavlja nominalni pad od -3,5 odsto u poređenju sa istim periodom prethodne godine (drugi kvartal: 2.448 miliona evra, +1,1 odsto). Organski posmatrano, prodaja je porasla za 1,7 odsto (drugi kvartal: +1,6 odsto), pri čemu je ovaj poslovni sektor zabeležio pozitivan razvoj kako cena, tako i obima prodaje u poređenju sa prvom polovinom 2025. godine.

U prvoj polovini godine, segment Deterdženti i kućna hemija ostvarila je pozitivan organski razvoj prodaje od 0,7 odsto (drugi kvartal: +1,3 odsto). Segment Kućna hemija ostvarila je pozitivan organski rast prodaje, prvenstveno zahvaljujući značajnom povećanju prodaje u kategoriji Nega veša i pozitivnom rastu u kategoriji Proizvodi za završnu negu veša. Nasuprot tome, kategorija Čišćenja veša zabeležila je blagi pad. Segment Kućna nega ostvarila je dobar organski rast prodaje, pre svega zahvaljujući dvocifrenom rastu u kategoriji Tečnosti za pranje suđa. Poslovna oblast Nega kose ostvarila je veoma snažan organski rast prodaje od 4,2 odsto (drugi kvartal: +3,3 odsto) i time bila glavni pokretač rasta poslovnog sektora Consumer Brands. Ovakav pozitivan rezultat podržan je i snažnim organskim rastom prodaje u okviru Consumer poslovanja, kao i veoma snažnim rastom u okviru Professional poslovanja. U okviru Consumer poslovanja, sve kategorije doprinele su rastu, pri čemu su kategorije Hair Colorants i Hair Styling ostvarile najveći doprinos. Nasuprot tome, segment Ostali potrošački proizvodi zabeležila je negativan organski razvoj prodaje od -2,1 odsto (drugi kvartal: -4,6 odsto) u prvoj polovini godine, prvenstveno usled razvoja poslovanja Nega tela u regionu Evrope. Međutim, region Severne Amerike ostvario je dobar organski rast prodaje.
[bookmark: _Hlk190100714]
Prilagođeni operativni profit iznosio je 724 miliona evra i bio je blago ispod nivoa iz prethodne godine, prvenstveno usled prodaje poslovanja sa robnim markama trgovinskih lanaca u Severnoj Americi u aprilu 2025. godine, kao i negativnog uticaja deviznih kurseva. Nasuprot tome, prilagođeni prinos na prodaju ostao je nepromenjen i iznosio je 15,3 odsto, u poređenju sa istim periodom prethodne godine.

[bookmark: _Hlk190182989]Prognoza za poslovnu 2026. godinu: Unapređena očekivanja rasta prihoda za Grupu i poslovni sektor Adhezivi Tehnologije
Na osnovu snažnih rezultata ostvarenih u prvoj polovini godine, Henkel je unapredio očekivanja u pogledu prihoda za Grupu i poslovni sektor Adhezivi Tehnologije, dok su očekivanja za prilagođenu EBIT maržu i rast prilagođene zarade po prioritetnoj akciji (EPS) pri konstantnim deviznim kursevima ostala nepromenjena.

Za tekuću godinu, Henkel sada očekuje organski rast prodaje u rasponu od 1,5 do 3,5 odsto (prethodno: od 1,0 do 3,0 odsto). Za poslovni sektor Adhezivi Tehnologije očekuje se organski rast prodaje između 2,0 i 4,0 odsto (prethodno: od 1,0 do 3,0 odsto). Za poslovni sektor Consumer Brands, Henkel i dalje očekuje organski rast prodaje u rasponu od 0,5 do 2,5 odsto.

Očekuje se da će prilagođeni prinos na prodaju (prilagođena EBIT marža) biti u rasponu od 14,5 do 16,0 odsto. Za poslovni sektor Adhezivi Tehnologije očekuje se prilagođeni prinos na prodaju između 16,5 i 18,0 odsto, dok se za Consumer Brands očekuje između 14,0 i 15,5 odsto.

Očekuje se da će prilagođena zarada po prioritetnoj akciji (EPS) pri konstantnim deviznim kursevima porasti u rasponu od niskog do visokog jednocifrenog procentualnog rasta.

„Veoma snažni poslovni rezultati ostvareni u prvoj polovini 2026. godine, koje karakterišu snažan organski rast prodaje i dalji napredak u pogledu marže i zarade, potvrđuju da Henkelova transformacija donosi rezultate. Nastavićemo da unapređujemo ovaj proces kako bismo dodatno ojačali dugoročnu konkurentnost kompanije i pozicionirali je za budući uspeh. Transformišemo Henkel za uspešnu budućnost i, uz jasnu strategiju, čvrsto smo na putu da ostvarimo dalji profitabilan rast“, izjavio je Karsten Knobel.








O kompaniji Henkel
Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. U sektoru Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2025. godini, Henkel je zabeležio prodaju od preko 20,5 milijarde evra i korigovani operativni profit od oko 3 milijarde evra. Prioritetne akcije Henkela su uvrštene u nemački indeks DAX. Održivost ima dugu tradiciju u Henkelu, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 47.000 ljudi širom sveta, ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations “. Više informacija na www.henkel.rs 

Ovaj dokument sadrži izjave koje se odnose na buduće poslovanje, finansijske rezultate i druge događaje ili okolnosti u budućnosti koje su važne za Henkel koje se mogu smatrati izjavama koje se odnose na budućnost. Izjave koje se odnose na budućnost se odlikuju rečima poput „očekivati“, „nameravati“, „planirati“, „predviđati“, „procenjivati“ i sličnim terminima. Ove informacije sadrže izjave koje se odnose na budućnost zasnovane na trenutnim procenama i predviđanjima rukovodstva kompanije Henkel AG & Co. KGaA. Takvim izjavama se na bilo koji način ne garantuje da će se takva očekivanja ostvariti. Budući učinci i rezultati koje će Henkel AG & Co. KGaA i njegova povezana društva stvarno ostvariti zavise od više rizika i neizvesnosti, i stoga se mogu razlikovati značajno (i pozitivno i negativno) od izjava koje se odnose na budućnost. Mnogi od ovih faktora su van Henkelove kontrole i ne mogu se precizno predvideti, poput budućeg privrednog ambijenta i radnji konkurenata i drugih uključenih u tržište. Henkel ne planira niti se obavezuje da ažurira bilo koju izjavu koja se odnosi na budućnost.
Ovaj dokument sadrži dopunske finansijske pokazatelje koji nisu jasno definisani u važećem okviru finansijskog izveštavanja i koji predstavljaju ili mogu predstavljati alternativne mere učinka. Ove dopunske finansijske pokazatelje ne bi trebalo posmatrati izolovano niti kao alternativu merama Henkelove neto imovine i finansijskog položaja ili rezultata poslovanja, onako kako su oni predstavljeni u skladu sa važećim okvirom finansijskog izveštavanja u Konsolidovanim finansijskim izveštajima kompanije. Druge kompanije koje izveštavaju o alternativnim merama učinka sličnog naziva ili ih opisuju mogu ih obračunavati na drugačiji način.
Ovaj dokument je izdat isključivo u informativne svrhe i ne predstavlja nameru da čini investicioni savet ili ponudu za prodaju, niti poziv za ponudu za kupovinu bilo kojih hartija od vrednosti.


Kontаkt	Jelenа Gаvrilović Šаrenаc	Anа Krezić
Telephone	+381 60 207 22 09	+381 60 207 21 90
Emаil	jelenа.sаrenаc@henkel.com	anа.krezic@henkel.com

Henkel Srbijа d.o.o.

